**СЪОБЩЕНИЕ**

**Община Севлиево** на основание чл.124б, ал.2 от Закона за устройство на територията, съобщава че със **Заповед № 294 от 07.04.2022г. на Кмета на Община Севлиево е разрешено:**

**Изработването на Подробен устройствен план /ПУП/ - План за регулация и застрояване /ПРЗ/** с цел разделяне на УПИ ХХII - търговия, услуги от кв. 34 по плана на с. Сенник, Община Севлиево на три нови урегулирани поземлени имота УПИ XXIII – „за обществено обслужване и автомивка“, УПИ XXIV – „за обществено обслужване“ и УПИ XXV – „за обществено обслужване“.

Със застроителната съставка на плана за новообразуваните УПИ XXIII – „за обществено обслужване и автомивка“, УПИ XXIV – „за обществено обслужване“ и УПИ XXV – „за обществено обслужване“ да се обособи „жилищна устройствена зона с преобладаващо застрояване с малка височина“ – „Жм“ при следните устройствени показатели:

* **Начин на застрояване** – свободно;
* **Характер на застрояване** – ниско, с височина до 10 м.;
* **Максимална плътност на застрояване** – 60%;
* **Максимална интензивност на застрояване** – до 1.2;
* **Минимална озеленена площ** – 40%.

Със заповедта е одобрено представеното от Възложителя Задание по чл.125 от ЗУТ.

**Обхват на устройствения проект**: **УПИ ХХII - търговия, услуги от кв. 34 по плана на с. Сенник, Община Севлиево.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 07.04.2022г. на таблото за обявления в „Център за административно обслужване“ и е публикувано на Интернет страницата на Община Севлиево**.**